          Na temelju članka 52. Statuta Općine Molve („Službeni glasnik Koprivničko-križevačke županije“ broj 5/13. i 3/15. i „Službeni glasnik Općine Molve“ broj 1/18. i 2/19.) i članka 4. Odluke o novčanoj pomoći za novozaposlene na području Općine Molve KLASA: 302-01/19-01/4, URBROJ:2137/17-01-19-1 od 25. ožujka 2019. godine općinski načelnik Općine Molve objavljuje

JAVNI POZIV
za podnošenje zahtjeva za novčanu pomoć za novozaposlene 

na području Općine Molve u 2019. godini
I.
          Pozivaju se novozaposleni u 2019. godini na podnošenje zahtjeva za dodjelu novčane pomoći. Novozaposleni koji imaju prebivalište na području Općine Molve i zaposlili su se kod poslodavca koji ima sjedište na području Općine Molve i oni koji su bili novozaposleni u 2018. godini, a koji i dalje rade kod istog poslodavca bez prekida radnog odnosa do trenutka podnošenja novog zahtjeva za dodjelu pomoći.
UVJETI ZA OSTVARENJE PRAVA NA POMOĆ:
· sjedište poslodavca na području Općine,

· prebivalište zaposlenika na području Općine,
· radni odnos u trajanju od najmanje mjesec, odnosno radni odnos mora trajati od prvog do zadnjeg dana u mjesecu da bi se ostvarilo pravo na novčanu pomoć. Ukoliko se osoba zaposli tijekom mjeseca nema pravo na isplatu novčane pomoći za taj mjesec nego je ostvaruje tek kad ispuni uvjet rada cijeli mjesec (od prvog do zadnjeg dana u mjesecu),
· zaposlenje samo kod jednog poslodavca,

· prihvatljivi poslodavci: OPG u sustavu PDV-a, obrti i trgovačka društva,

· radni odnos zasnovan na određeno ili neodređeno vrijeme, odnosno vaučer,
· nisu imali zasnovan radni odnos unatrag 6 (šest) mjeseci, odnosi se na novozaposlene u 2019. godini.
IZNOS SUBVENCIJE: 
1.000,00 kuna mjesečno. Pravo na dobivanje novčane pomoći novozaposleni mogu ostvariti za najviše 6 (šest) mjeseci trajanja radnog odnosa. Novozaposleni iz 2018. godine novčanu pomoć ostvaruju na način da se mjeseci za koje su dobivali naknadu u 2018. godini kumulativno zbrajaju sa mjesecima u 2019. godini u kojima ostvaruju pravo na novčanu pomoć i ne mogu sveukupno prelaziti razdoblje veće od 6 mjeseci.
Novčana sredstva isplaćivati će se mjesečno, izravno na račun novozaposlene osobe s time da je novozaposleni dužan dostaviti idući mjesec za prethodni mjesec dokaz o ostvarivanju prava na isplatu.

      Zahtjevi se mogu podnijeti u Općini  Molve do 20. prosinca 2019. godine. 
II.
DOKUMENTACIJA KOJA SE PODNOSI UZ ZAHTJEV:
1.
preslika osobne iskaznice (obostrano),

2.
preslika tekućeg ili žiro računa,

3.
preslika ugovora o radu,

4.
potvrda poslodavca o isplaćenoj plaći,
5.  elektronički zapis o radno pravnom statusu,
6.  Izjava o davanju suglasnosti za obradu osobnih podataka.
KLASA: 302-01/19-01/4
URBROJ: 2137/17-03-19-2
Molve,25. ožujka 2019.

